Diari Oficial de la Generalitat Valenciana


Sumari del DOGV 3362, del 30-10-1998 (1998/8336)

Informació pública de la convocatòria per a la provisió d'una plaça de policia local, per oposició lliure.
----------------------------------------------------------------------------------------------------------

### Dades del document

Número de DOGV
:   3362

Data del DOGV
:   30-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8336


Data del document
:   15-09-1998

Organisme emissor
:   Ajuntament d'Alcàsser

Tipus de document
:   Anunci

Descriptors 

:   * Alcàsser
    * concurs administratiu
    * administració local
    * policia

Informació pública de la convocatòria per a la provisió d'una plaça de policia local, per oposició lliure. [1998/M8336]
  
En virtut del que ha determinat el Ple de l'Ajuntament, en acord adoptat per aquest, en sessió extraordinària celebrada el dia 10 de setembre de 1998, es convoca la provisió d'una plaça de policia local, per oposició lliure, d'acord amb les següents bases:
  
Primera. Objecte
  
L'objecte d'aquesta convocatòria és la provisió per torn lliure d'una plaça de policia local i els seus auxiliars, grup D segons el nivell de titulació de l'article 25 de la Llei 30/1984, de 2 d'agost. Caldrà conduir l'ambulància municipal.
  
El procediment selectiu serà el d'oposició lliure.
  
La present convocatòria es regirà pel que disposen aquestes bases i, supletòriament, pel que estableixen la Llei 7/1985, de 2 d'abril, Reial Decret Legislatiu 781/1986, de 18 d'abril, Llei 30/1984, de 2 d'agost, Llei 23/1988, de 28 de juliol, Reial Decret 28/1990, de 15 de gener, Reial Decret Legislatiu de 24 d'octubre de 1995, del conseller de la Generalitat Valenciana, Llei 2/1990, de 4 d'abril, de la Generalitat Valenciana, Decret 152/1991, de 29 d'agost, ordre del conseller d'Administració Pública, per la qual es desplega l'anterior decret, Decret 69/1986, de 2 de juny, Reial Decret 896/1991, de 7 de juny; Reial Decret 2.223/1984, de 19 de desembre i altres disposicions legals vigents aplicables.
  
L'anunci de la convocatòria es publicarà en el Boletín Oficial del Estado, i les bases en el Butlletí Oficial de la Província, en el Diari Oficial de la Generalitat Valenciana i al tauler d'edictes de l'Ajuntament.
  
Segona. Condicions dels aspirants
  
Per a ser admesos al present procés selectiu, serà necessari que els aspirants complisquen els requisits següents:
  
a) Tindre la nacionalitat espanyola.
  
b) Estar en possessió del títol de Graduat Escolar, Batxiller Elemental o equivalent, o complides les condicions per a obtindre'l en la data en què finalitze el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditada en aquest sentit pels aspirants.
  
c) No patir cap malaltia ni defecte físic que impedisca l'exercici de les corresponents funcions i tindre una estatura mínima d'1,65 metres per als homes i 1,60 per a les dones.
  
d) Tindre complits 18 anys sense excedir dels 30. Als sols efectes de l'edat, es compensarà el límit amb els serveis prestats anteriorment a l'administració local, escala d'administració especial, classe policia local i auxiliars.
  
e) No haver estat separat mitjançant expedient disciplinari del servei de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
f) Posseir els permisos de conducció de vehicles de les classes A-2 i B-2 o, si escau, A, del Reial Decret 772/1997, de 30 de maig, pel qual s'aprova el Reglament General de Conductors, i B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
Els sol·licitants hauran de complir tots i cadascun d'aquests requisits en el moment de finalitzar el termini de presentació d'instàncies i mantindre'ls, si escau, fins a la data de finalització del procés selectiu.
  
Tercera. Instàncies
  
Les instàncies per a prendre part en aquesta convocatòria s'hauran d'adreçar a l'Alcaldia d'aquest Ajuntament i presentar-se en el Registre General o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú durant termini de 20 dies naturals, comptadors a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància s'haurà d'acompanyar el resguard de l'ingrés bancari, efectuat directament o per gir postal o telegràfic, de l'import dels drets d'examen que es fixen en la quantitat de 5.000 pessetes.
  
Els esmentats drets d'examen només es tornaran als qui no siguen admesos al procediment selectiu per manca d'algun dels requisits exigits per a prendre-hi part.
  
Quarta. Admissió d'instàncies
  
Per a ser admesos a les proves selectives, bastarà que els aspirants manifesten en les instàncies que compleixen totes i cadascuna de les condicions exigides en la base segona, referides a la data d'acabament del termini de presentació d'instàncies i que hagen pagat els drets d'examen.
  
Conclòs el termini de presentació d'instàncies, per resolució de l'Alcaldia, es declararà aprovada provisionalment la llista d'aspirants admesos i exclosos.
  
Mitjançant aquesta resolució, que es publicarà en el Butlletí Oficial de la Província, es concedirà, si escau, un termini de 15 dies perquè els aspirants exclosos puguen esmenar els defectes observats. Així mateix, en aquest termini, els interessats podran presentar qualsevol reclamació pertinent.
  
Les errades de fet podran esmenar-se en qualsevol moment, d'ofici o a petició de l'interessat.
  
En tot cas, per evitar errades i, en el supòsit que se'n produïsquen, possibilitar que s'esmenen en temps i forma, els aspirants comprovaran fefahentment, no sols que no figuren en la relació d'exclosos sinó a més, que els seus noms consten en la pertinent resolució d'admesos.
  
Si en qualsevol moment del procés selectiu el tribunal sap que algun dels aspirants no posseeix la totalitat dels requisits exigits en aquestes bases, prèvia audiència a l'interessat, es proposarà la seua exclusió a l'alcalde, i se li indicaran les inexactituds o falsedats formulades per l'aspirant en la sol·licitud d'admissió a la respectiva prova selectiva i als efectes procedents.
  
Contra la resolució d'exclusió definitiva de les proves, l'interessat podrà interposar el recurs corresponent.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions, es dictarà una resolució amb la llista definitiva d'admesos que es publicarà en el Butlletí Oficial de la Província, en què s'indicaran els recursos que corresponguen.
  
En aquesta resolució s'establirà el tribunal, la data i l'hora del començament dels exercicis.
  
Cinquena. Tribunal
  
El tribunal que jutjarà ambdós processos selectius estarà integrat pels següents membres següents, tots ells amb veu i vot:
  
President: l'alcalde o regidor en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El cap del cos de la Policia Local.
  
- Dos representants del personal funcionari d'aquest Ajuntament.
  
- Un funcionari de la corporació designat per l'alcalde, de categoria igual o superior a la de la plaça.
  
Secretari: el de la corporació o funcionari en qui delegue, que actuarà, a més, com a vocal.
  
La composició del tribunal inclourà, a més, la dels respectius suplents.
  
Els membres del tribunal hauran de pertànyer a un grup de titulació igual o superior a l'exigit per als llocs convocats; així mateix, hauran de posseir un nivell igual o superior al del lloc convocat.
  
A efectes del que disposa l'annex IV del Reial Decret 236/1988, de 4 de març, els membres del tribunal tindrà la categoria quarta de les que s'hi disposen, tant els membres com els assessors.
  
El tribunal no podrà constituir-se ni actuar sense l'assistència, com a mínim, de la meitat dels membres titulars o suplents, indistintament, excepte el president i el secretari.
  
Els membres del tribunal podran ser recusats pels interessats, de conformitat amb el que disposen els articles 28 i 29 de la vigent Llei 30/1992, de Règim Jurídic de les Administracions Públiques i del Procediment Administratiu Comú.
  
El nomenament com a membre del tribunal es farà públic en la resolució de l'Alcaldia por la qual s'aprova la llista provisional i definitiva d'aspirants admesos i exclosos.
  
El tribunal podrà estar assistit per titulats especialistes per a la formulació i qualificació de les proves d'aptitud medicointel·lectual, físiques i de valencià designats per l'Alcaldia.
  
Sisena. Calendari
  
La data, l'hora i el lloc de celebració del primer exercici de les proves selectives s'anunciarà en la publicació de la resolució a què es refereix la base quarta anterior.
  
Una vegada començades les proves selectives, no serà obligatòria la publicació dels successius anuncis de celebració de la resta d'exercicis en cap butlletí. Aquests anuncis es publicaran al local on es realitzen les proves.
  
Setena. Ordre d'intervenció dels aspirants
  
Els aspirants seran convocats per a cada exercici en crida única, tret de casos de força major, degudament justificats i apreciats lliurement pel tribunal amb absoluta llibertat de criteri. La no-presentació d'un aspirant a qualsevol dels exercicis obligatoris en el moment de ser cridat determinarà automàticament la pèrdua del dret a participar en aquest exercici i en els successius, i per tant quedarà exclòs del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament serà l'alfabètic; començarà l'aspirant el primer cognom del qual comence per la lletra insaculada d'acord amb el resultat del sorteig públic que tindrà lloc davant el secretari municipal, després d'anunciar el dia que s'assenyale a l'efecte.
  
El tribunal podrà requerir en qualsevol moment als aspirants que acrediten la seua identitat, per a la qual cosa hauran de portar el document nacional d'identitat.
  
Vuitena. Llista d'aprovats i curs selectiu
  
Finalitzades les proves selectives, el tribunal farà pública la proposta d'aspirants que hagen superat tot els exercicis i l'elevarà a l'Alcaldia perquè formule el nomenament corresponent; conjuntament amb l'anterior, també li remetrà l'acta de l'última sessió, sense que puga aprovar ni declarar que ha superat el present procediment selectiu un nombre d'aspirants superior al de places convocades.
  
Novena. Presentació de documents
  
Els aspirants proposats hauran de presentar davant la corporació, en el termini de 20 dies hàbils des que es faça pública la llista d'aprovats, els documents acreditatius de complir els requisits exigits en la base segona i que són:
  
a) Fotocòpia del document nacional d'identitat degudament compulsada i certificació original en extracte de la inscripció de naixement.
  
b) Còpia autenticada o fotocòpia, acompanyada de l'original per a la seua compulsa, del títol de Graduat Escolar o equivalent o el justificant d'haver pagat les taxes per a la seua expedició.
  
c) Declaració de no haver sigut separat mitjançant expedient disciplinari de qualsevol de les administracions públiques, ni trobar-se inhabilitat penalment o administrativament per a l'exercici de funcions públiques.
  
d) Certificat mèdic acreditatiu de no patir cap malaltia ni defecte físic que impedisca l'exercici de les corresponents funcions.
  
e) Fotocòpia compulsada dels permisos de conducció corresponents.
  
f) Declaració de no estar sotmés a cap causa d'incapacitat o incompatibilitat per a exercir el càrrec.
  
Els aspirants que tinguen la condició de funcionaris de carrera estaran exempts de justificar documentalment les condicions exigides que ja hagen sigut provades per a obtenir l'anterior nomenament. En qualsevol cas, hauran de presentar l'original i la fotocòpia compulsada del seu nomenament com a funcionaris de carrera.
  
Els qui en el termini indicat, i tret de casos de força major, no hi presenten la documentació, no podran ser nomenats funcionaris, i això comportarà la invalidació de l'actuació dels interessats i la nul·litat subsegüent dels actes del tribunal en relació amb aquests, sense perjudici de la responsabilitat en què hagen pogut incórrer per falsedat en la instància.
  
Complits els requisits precedents i nomenats funcionaris en pràctiques, els aspirants proposats s'incorporaran a l'Institut Valencià de Seguretat Pública per a realitzar el curs teoricopràctic que es realitze integrat per dues fases, una de formació i selecció en l'esmentat institut, amb una duració de quatre mesos i una altra, una vegada superada l'anterior, de pràctiques en el mateix Ajuntament, amb una duració de dos mesos.
  
Els aspirants en pràctiques percebran les retribucions previstes per als funcionaris en pràctiques, sense tindre dret a cap indemnització per l'assistència al curs teòric.
  
Als aspirants que resulten nomenats guàrdies en pràctiques, se'ls comunicarà la data de presentació per a començar el curs selectiu de formació, moment en què començaran a percebre la retribució corresponent.
  
En el cas de no presentar-se en la data corresponent, se'ls considerarà decaiguts en el seu dret.
  
Els aspirants que no superen el curs cessaran com a funcionaris en pràctiques, si bé podran incorporar-se a l'immediatament posterior.
  
Si no superen aquest segon curs, quedaran definitivament decaiguts en el seu dret de reserva.
  
Els aspirants que havent superat les proves no puguen realitzar el curs corresponent per raons de força major estimades per la Presidència de l'institut, realitzaran el curs de la següent promoció.
  
Una vegada superat el curs, la Presidència de l'IVASP formularà una proposta a l'Alcaldia per al nomenament com a guàrdia de la Policia Local.
  
Deu. Nomenament i presa de possessió
  
Una vegada complits els requisits precedents i, si s'escau, superat el corresponent curs de capacitació, s'efectuarà el nomenament dels aspirants proposats com a funcionaris de carrera, que hauran de prendre possessió en el termini de 30 dies, comptadors des del dia següent de la notificació del nomenament.
  
Onze. Incidències
  
El tribunal està autoritzat per a resoldre els dubtes que s'hi presenten i prendre els acords necessaris per al bon ordre del procés selectiu, en tot allò que no disposen aquestes bases.
  
Dotze. Recursos
  
Contra la present convocatòria i els actes administratius que se'n deriven, els interessats podran interposar els oportuns recursos en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa.
  
Tretze. Proves selectives
  
Prèvia. De caràcter eliminatori, consistent en una prova psicotècnica, d'aptitud i de personalitat a més d'un reconeixement mèdic
  
La realització d'aquesta prova s'ajustarà al que disposa l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i el reconeixement mèdic.
  
Primer exercici. De caràcter obligatori. Consistirà a superar les següents proves d'aptitud física que hauran de posar de manifest la capacitat per a l'exercici del lloc de treball, amb el contingut i marques mínimes següents.
  
- de corda amb presa de peus: homes, 4 metres; dones, 3,80 metres.
  
- Salt de longitud amb carrera: homes, 4 metres; dones, 3,80 metres.
  
- Salt d'altura: homes, 1,10 metres; dones; 1 metre.
  
- Carrera de velocitat en 60 metres: homes, 10 segons; dones, 12 segons.
  
- Carrera de resistència en 1.000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte.
  
Per a ser qualificat com a apte caldrà superar almenys quatre de les proves.
  
Segon exercici. De caràcter obligatori.
  
Consistirà a redactar, durant un temps màxim de dues hores, quatre temes elegits per sorteig, un de cadascun dels grups primer a quart, ambdós inclusivament, que componen el temari i que figuren com a annex número 1. Aquests temes seran llegits en sessió pública davant el tribunal, que podrà formular les preguntes o els aclariments que sobre aquests considere oportuns.
  
Es valoraran la claredat de les idees, la facilitat de l'expressió verbal i el coneixement sobre els temes exposats.
  
Tercer exercici. De caràcter obligatori.
  
Consistirà en l'exposició per escrit d'un tema dels que componen el grup cinqué en un temps màxim d'una hora. S'hi valoraran els coneixements exposats, la claredat en l'exposició, presentació, redacció i ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa, amb un mínim de 50 preguntes.
  
Quart exercici. De caràcter obligatori.
  
Consistirà a traduir del valencià al castellà i viceversa, un text proposat pel tribunal en un temps màxim de 30 minuts.
  
Aquest exercici es qualificarà de 0 a 2 punts i no serà eliminatori.
  
Qualificació dels exercicis.
  
La prova prèvia es qualificarà d'apte o no apte després de l'informe del tribunal mèdic i de l'assessor psicòleg, i igualment, el primer exercici es qualificarà d'apte o no apte.
  
Els exercicis segon i tercer seran eliminatoris i qualificats de 0 a 10 punts. Els opositors que no aconseguisquen un mínim de 5 punts en cadascun d'aquests seran eliminats.
  
El nombre de punts que podran ser atorgats per cada membre del tribunal en els exercicis segon i tercer serà de 0 a 10 punts.
  
Les qualificacions s'adoptaran sumant les puntuacions atorgades pels distints membres del tribunal i dividint el total pel nombre d'existents a aquell; el quoficient serà la qualificació definitiva.
  
L'ordre de classificació definitiva estarà determinat per la suma de les puntuacions obtingudes en cadascun dels exercicis, és a dir, per la suma de les qualificacions parcials.
  
ANNEX I
  
Grup primer. Dret polític i administratiu
  
Tema 1. Organització política de l'estat espanyol. La Corona. Poder legislatiu. Poder executiu. Poder judicial. Relacions entre el govern y les Corts Generals.
  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El Ple de l'ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Grup tercer. Dret penal
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i la honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'Alcaldia.
  
Tema 19. Ordenances municipals: concepte i classes. Infraccions. Potestat sancionadora, principals infraccions a bans i ordenances. Procediment sancionador.
  
Grup quart. Trànsit
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport: servei públic de passatgers i servei públic de mercaderies o mixtes. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i faltes.
  
Grup cinqué. Temes sobre història local, llista de carrers, terme municipal, cultura local, institucions relacionades amb la Policia:
  
Tema 25. La realitat sobre la qual s'assenta el municipi d'Alcácer: terme municipal, característiques. La població. Realitat socioeconòmica.
  
Tema 26. Actuació de la Policia Local: línies generals.